《寄沈同斋》
明代·刘珏

药栏花径断红尘，坐阅升平五十春。
絸纸有书皆晋体，锦囊无十不唐人。
新图写就多酬客，美酒沽来只奉亲。
昨夜天涯忆君梦，西风吹过楚江滨。

作者简介：（1410—1472）苏州府长洲人，字廷美，号完庵。宣德中，苏州知府况钟举为吏，不就，得补生员。正统三年中举人，授刑部主事，迁山西按察司佥事，年五十弃官归。博学工诗，擅行草，长山水，精于鉴赏，富于收藏。有《完庵集》。